Document ID: 31998R0133

ΚΑΝΟΝΙΣΜΟΣ (ΕΚ) αριθ. 133/98 ΤΗΣ ΕΠΙΤΡΟΠΗΣ της 20ής Ιανουαρίου 1998 για την παρέκκλιση, για την περίοδο 1997/98, από τον κανονισμό (ΕΟΚ) αριθ. 3112/93 περί λεπτομερών κανόνων εφαρμογής του ειδικού καθεστώτος χορήγησης ενισχύσεων υπέρ των μικρών νησιών του Αιγαίου Πελάγους όσον αφορά τους αμπελώνες και την ιδιωτική αποθεματοποίηση των οίνων λικέρ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2019/93 του Συμβουλίου, της 19ης Ιουλίου 1993, για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους (1), όπως τροποποιήθηκε τελευταία από τον κανονισμό (ΕΚ) αριθ. 2417/95 της Επιτροπής (2), και ιδίως το άρθρο 9 παράγραφος 4,
Εκτιμώντας:
ότι ο κανονισμός (ΕΟΚ) αριθ. 2019/93 του Συμβουλίου προβλέπει, στο άρθρο 9 παράγραφος 2, ότι η ενίσχυση ανά εκτάριο για τη διατήρηση της καλλιέργειας αμπέλων με στόχο την παραγωγή οίνων vqprd στις περιοχές παραδοσιακής παραγωγής χορηγείται, από την περίοδο εμπορίας 1997/98, αποκλειστικά στις ομάδες ή οργανώσεις παραγωγών που αναλαμβάνουν δράση ποιοτικής βελτίωσης των οίνων που παράγονται σύμφωνα με πρόγραμμα εγκεκριμένο από τις αρμόδιες αρχές 7 ότι πρέπει να μεταφερθεί, για την περίοδο 1997/98, από 1ης Μαΐου έως 31 Δεκεμβρίου 1997 η προθεσμία που προβλέπεται στο άρθρο 2 του κανονισμού (ΕΟΚ) αριθ. 3112/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2537/95 (4), για την υποβολή της προαναφερθείσας αίτησης ενίσχυσης από 1ης Μαΐου 1997 έως 31 Δεκεμβρίου 1997 για την περίοδο εμπορίας 1997/98 λαμβανομένων υπόψη των δυσκολιών τις οποίες αντιμετώπισαν οι οργανώσεις παραγωγών για την προετοιμασία και την υποβολή του προαναφερθέντος προγράμματος δράσης για την ποιοτική βελτίωση των εν λόγω οίνων 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 2 παράγραφος 1 του κανονισμού (ΕΟΚ) αριθ. 3112/93, για την περίοδο εμπορίας 1997/98, η αίτηση ενίσχυσης ανά εκτάριο πρέπει να υποβληθεί στην αρμόδια αρχή από τις ομάδες ή οργανώσεις παραγωγών το αργότερο μέχρι τις 31 Δεκεμβρίου 1997.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιανουαρίου 1998.

Labels: 17
5
3
6
18